stanford-oval/wikipedia huggingface dataset:
Pirjoliisa Tuominen
Teokset

Unohdan että olen, runoja. WSOY 2000.
Leipäkivi, novelleja. WSOY 2002.
Preeti Jhangiani

| Preeti Jhangiani |
| --- | --- |

Henkilötiedot
Syntynyt: 18. elokuuta 1980 (ikä 44)
Ammatti:  näyttelijä malli
Puoliso:  Parvin Dabas (vih. 2008)
Lapset:  2
Näyttelijä
Aktiivisena:  1997–
Aiheesta muualla
IMDb 
AllMovie
Preeti Jhangiani (s. 18. elokuuta 1980) on intialainen näyttelijä ja entinen malli. Tehtyään ensiesiintymisensä eteläintialaisissa elokuvateollisuuksissa, hän näytteli ensimmäisessä hindielokuvassaan menestysdraamassa Mohabbatein vuonna 2000.
Yksityiselämä

Jhangiani meni naimisiin näyttelijä Parvin Dabasin kanssa vuonna 2008. Heillä on kaksi poikaa.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 1999 | Mazhavillu | Veena | Malajalam |  |
| 1999 | Hello | Swetha | Tamili |  |
| 1999 | Thammudu | Janaki / Jaanu | Telugu |  |
| 2000 | Mohabbatein | Kiran | Hindi |  |
| 2001 | Narasimha Naidu | Anjali | Telugu |  |
| 2001 | Adhipathi | Anuradha | Telugu |  |
| 2002 | Na Tum Jaano Na Hum |  | Hindi | Erikoisesiintyminen |
| 2002 | Awara Paagal Deewana | Preeti | Hindi |  |
| 2002 | Waah! Tera Kya Kehna | Meena | Hindi |  |
| 2002 | Annarth | Preeti | Hindi |  |
| 2003 | Baaz: A Bird in Danger | Preeti Rastogi | Hindi |  |
| 2003 | LOC Kargil | Balwan Singhin tyttöystävä | Hindi |  |
| 2004 | Apparao Driving School | Anjali | Telugu |  |
| 2004 | Aan: Men at Work | Janki | Hindi |  |
| 2004 | Anandamanandamaye | Maheshwari | Telugu |  |
| 2004 | Omkara | Divya | Kannada |  |
| 2005 | Sauda – The Deal | Devika | Hindi |  |
| 2005 | Ssukh | Sushila Chandraprakash Sharma | Hindi |  |
| 2005 | Chehraa | Tohtori Reena | Hindi |  |
| 2005 | Chaahat – Ek Nasha | Rashmi S. Jaitly | Hindi |  |
| 2006 | With Luv… Tumhaara | Anuradha B. Singh | Hindi |  |
| 2006 | Jaane Hoga Kya | Suchitra | Hindi |  |
| 2006 | Chand Ke Paar Chalo | Nirmala / Garima | Hindi |  |
| 2007 | Sajna Ve Sajna | Manpreet | Pandžabi |  |
| 2007 | Godfather: The Legend Continues | Naheed | Urdu | Pakistanilainen elokuva |
| 2007 | Victoria No. 203 | Devyani / Mona | Hindi |  |
| 2007 | Yamadonga | Urvashi | Telugu |  |
| 2008 | Visakha Express | Suchitra | Telugu |  |
| 2009 | Haseena: Smart, Sexy, Dangerous | Tina | Hindi |  |
| 2010 | Tejam |  | Telugu | Erikoisesiintyminen |
| 2010 | As The River Flows |  | Hindi |  |
| 2011 | The Masterpiece | Preeti | Hindi | Lyhytelokuva |
| 2011 | Sahi Dhandhe Galat Bande | Shalini Mehta | Hindi | Myös tuottaja |
| 2013 | Dekho Ye Hai Mumbai Real Life |  | Hindi |  |
| 2013 | Tony |  | Kannada |  |
| 2013 | Kash Tum Hote | Mehak | Hindi |  |
| 2013 | Mistake |  | Bengali |  |
| 2013 | Bikkar Bai Sentimental | Jeeti | Pandžabi |  |
| 2017 | Taawdo The Sunlight | Paalki | Radžastani |  |
Musiikkivideot

| Vuosi | Albumi | Musiikkivideo | Artisti |
| --- | --- | --- | --- |
| 1997 | Humnasheen | ”Sach Bolta Hun Main” | Pankaj Udhas |
| 1997 | Yeh Hai Prem | ”Yeh Hai Prem Trilogy” | Milind Ingle |
Aiheesta muualla

Wikimedia Commonsissa on kuvia tai muita tiedostoja aiheesta .
Preeti Jhangiani Internet Movie Databasessa. (englanniksi)
Preeti Jhangiani Allmoviessa (englanniksi)
Prinssi Tengin paviljonki

Prinssi Tengin paviljonki
Prinssi Tengin paviljonki (yksink.: 滕王阁; perint.: 滕王閣; pinyin: Téngwáng Gé) eli Tengwang-paviljonki on rakennus, jonka rakennutti prinssi Teng vuonna 653. Prinssi Tengin paviljonki sijaitsee Nanchangin kaupungissa Jiangxin maakunnassa Kiinan kansantasavallassa. Prinssi Tengin paviljonki on tuhottu useaan kertaan, ja nykyinen rakennus on rakennettu uudestaan lähelle aiemmista paikoista vuonna 1989. Rakennuksessa on 9 kerrosta, ja rakennus on 57,5 metriä korkea. Prinssi Tengin paviljonki on  Nanchangin merkittävimpiä maamerkkejä.
Aiheesta muualla

Kuvia tai muita tiedostoja aiheesta Prinssi Tengin paviljonki Wikimedia Commonsissa
Tengwang Ge -hallintovirasto (kiinaksi) (www.cntwg.com)
Adam Teodor Langenskiöld

Adam Teodor Langenskiöld  (21. marraskuuta 1783 Orimattila – 1. lokakuuta 1827) oli suomalainen sotilas ja valtiopäivämies.
Langenskiöldin isä oli everstiluutnantti Lars Adam Lang, aateloituna Langenskiöld, ja puoliso vuodesta 1808 Gustava Magdalena Gripenberg. Hän oli kadetti Karlbergissa 1796–1800  ja valmistuttuaan vänrikki laivastossa vuodesta 1801. Luutnantiksi hän yleni Adlercreutzin rykmentissä 1807. Langenskiöld toimi hallituskonseljin palveluksessa syksyllä 1809. Ruotsin sotapalveluksesta hän erosi lokakuussa 1811 ja Venäjän keisarillisen armeijan palveluksesta lokakuussa 1817. Hän oli edustaja aatelissäädyssä Porvoon valtiopäivillä 1809.
Adam Teodor Langenskiöldin veli oli everstiluutnantti, maaherra Anders Gustaf Langenskiöld.
Prinssi Mulay Rašid

Prinssi Mulay Rašid (arab. الأمير مولاي رشيد00‎), (s. 20. kesäkuuta 1970, Rabat) on Marokon nykyisen kuninkaan veli, hänen isänsä oli kuningas Hasan II. Mulay Rašidin äiti Lalla Latifa Hammou oli berberipäällikön tytär.
Aiheesta muualla

Hassan II Golf Trophy
King of Hearts
The greatest visionary leader
Together For a Better World
Plesetsk

| Plesetsk Плесецк |
| --- | --- |
 Arkangelin alue Venäjällä, alla taajaman sijainti alueella.
 Plesetsk
 Koordinaatit: 62.7106°N, 40.2809°E 
Valtio:  Venäjä
Liittovaltiosubjekti:  Arkangelin alue
Kunnallispiiri:  Plesetskin piiri
Ensimmäinen maininta:  1894
Kaupunkimainen taajama:  1932
Pinta-ala:  
 – Kokonaispinta-ala:  596,32 km²
Väkiluku (2012):  11 900
Aikavyöhyke:  UTC+3 (MSK)
Postinumero:  164260
Suuntanumero(t):  +7 81832
 
 Kunnan sivusto 
Infobox OKVirheellinen NIMI-arvo: 
Plesetskin rautatieasema.
Väkeä rautatieasemalla.
Katunäkymä Plesetskistä.
Plesetsk (ven. Плесе́цк) on kaupunkimainen taajama, kaupunkikunta ja Plesetskin piirin hallinnollinen keskus Arkangelin alueella Venäjällä. Se sijaitsee Konošan ja Obozerskin välisen rautatien varrella 290 kilometriä Arkangelista etelään. Taajamassa on 11 000 ja kunnassa 11 900 asukasta (vuonna 2012). Taajaman lähellä Mirnyin suljetussa kaupungissa toimii Plesetskin avaruuskeskus.
Maantiede, ilmasto ja asutus

Plesetskin kunnan pinta-ala on 596,32 neliökilometriä. Se rajoittuu lännessä Plesetskin piirin Oksovskin, pohjoisessa Savinskin ja idässä Puksoozeron kuntiin, etelässä Arkangelin alueen Njandoman piiriin ja koillisessa Mirnyin kaupunkipiirikuntaan. Pinta-alasta 95,1 % on metsää, 2,1 % asuinaluetta ja 2,0 % maatalousmaata.
Kunnan alue on kumpuilevaa tasankoa. Suurempia jokia tai järviä ei ole. Seudulla on paljon karsti-ilmiöitä ja soita. Hyötykaivannaisiin kuluvat savi, hiekka ja sora.
Seudun ilmasto on leudon mannermainen. Talvi on melko kylmä, pilvinen ja tuulinen, kesä kohtalaisen lämmin ja sateinen. Tammikuun keskilämpötila on –12,5 ja heinäkuun +17,4 astetta.
Plesetskin lisäksi kuntaan kuuluu Puksan taajama, jossa on reilut 800 asukasta.
Taajaman asukasluvun kehitys
| 1959 | 1970 | 1979 | 1989 | 2002 | 2010 |
| --- | --- | --- | --- | --- | --- |
| 13 316 | 13 330 | 13 267 | 14 027 | 11 300 | 11 037 |
Historia

Arkangelin kuvernementin Onegan kihlakunnan Navolokin volostiin kuulunut paikkakunta mainitaan ensimmäisen kerran vuonna 1894. Se on saanut nimensä entisestä Plesetskajan kylästä sekä lähellä sijaitsevasta Plestsyn järvestä. Vuonna 1897 Vologdan ja Arkangelin väliselle rautatielle rakennettiin Plesetskajan asema. Vuonna 1926 asemasta tuli volostin ja vuonna 1929 Pohjoisen aluepiirin Arkangelin piirikuntaan kuuluneen piirin keskus. Asemakylä sai kaupunkimaisen taajaman statuksen ja nimen Plesetsk vuonna 1932.
Liikenne, talous ja palvelut

Kunnan läpi kulkee etelästä Arkangeliin johtava rautatie, jolla on Plesetskajan ja Puksan asemat. Plesetskin kautta kulkee myös Arkangelin ja Kargopolin välinen asfaltoitu maantie. Taajamasta on linja-autoyhteydet piirin tärkeimpiin asutuskeskuksiin ja Arkangeliin. Plesetskin lentotukikohta (Plesetskin lentoasema) sijaitsee noin 11 kilometriä Mirnyistä itäkaakkoon.
Seudun pääelinkeinot ovat metsäteollisuus ja liikenne. Kunnassa toimii useita puunhankintaa ja -jalostusta harjoittavia yrityksiä, kaksi metallipajaa, leipomo, kaasu- ja öljyalan laitoksia, tielaitos ja kaksi maatalousyritystä.
Keskustaajaman palveluihin kuuluvat keskikoulu, ammattikoulu, kulttuuritalo, kirjasto ja piirisairaala poliklinikkoineen. Julkisia palveluja on myös Puksassa.
Aiheesta muualla

Plesetskin kunnan sivusto (Arkistoitu – Internet Archive) (venäjäksi)
Plesetskin kunta piirin sivustolla (Arkistoitu – Internet Archive) (venäjäksi)
Kuvia tai muita tiedostoja aiheesta Plesetsk Wikimedia Commonsissa
Pirjo Wilmi-Rokkanen

| Pirjo Häggman> Henkilötiedot |
| --- | --- |
Koko nimi:  Pirjo Wilmi-Rokkanen
Syntynyt: 8. kesäkuuta 1951 (ikä 73) Sotkamo
Kansalaisuus:   Suomi
Ammatti:  liikunnanopettaja
Yleisurheilija
Pituus:  165  cm
Laji:  pikajuoksu
Seura:  Sotkamon Jymy HKV
| Mitalit> Maa:   Suomi.Naisten yleisurheilu.EM-kilpailut  | Mitalit> Maa:   Suomi.Naisten yleisurheilu.EM-kilpailut  | Mitalit> Maa:   Suomi.Naisten yleisurheilu.EM-kilpailut  | Maa:   Suomi> Naisten yleisurheilu. |
| --- | --- | --- | --- |
|  Hopeaa | Rooma 1974 | 4 × 400 m |  |
| Universiadit  | Universiadit  | Universiadit  |  |
|  Kultaa | Rooma 1975 | 200 m |  |
|  Kultaa | Rooma 1975 | 400 m |  |
Airi Pirjo Maritta Wilmi-Rokkanen (o.s. Wilmi, ent. Häggman, s. 8. kesäkuuta 1951 Sotkamo) on suomalainen pikajuoksija ja urheiluvaikuttaja, ammatiltaan liikunnanopettaja. Hän valmistui ylioppilaaksi vuonna 1970 ja liikunnanopettajaksi Jyväskylän yliopistosta 1973. Wilmi-Rokkanen hallitsi suomalaista naisten pikajuoksua 1970-luvulla yhdessä Riitta Salinin ja Mona-Lisa Pursiaisen kanssa.
Wilmi-Rokkanen voitti EM-hopeaa 4 × 400 metrin viestissä Roomassa 1974. 400 metrillä hän oli Montrealin olympialaisissa 1976 neljäs (aika 50,56, häviten pronssimitalin sadasosasekunnilla), EM-kisoissa Prahassa 1978 seitsemäs (52,46) ja Moskovan olympialaisissa 1980 myös seitsemäs (51,35). Pitkässä viestissä hän oli mukana Rooman lisäksi 1969 EM-kisoissa (sijoitus kahdeksas), Münchenin olympialaisissa 1972 (seitsemäs) ja Montrealin olympialaisissa 1976 (kuudes).
Wilmi-Rokkanen voitti 200 metrillä viisi (1972, 1976–1978 ja 1980) ja 400 metrillä viisi (1972, 1973, 1978–1980) Suomen-mestaruutta. Viestissä hän keräsi neljä mestaruutta. Kaikkiaan viestit ja juniorisarjat mukaan lukien Wilmi-Rokkanen voitti urallaan 51 SM-mitalia.
Urheilu-uransa jälkeen Wilmi-Rokkanen valittiin ensimmäisenä naisena vuonna 1981 Kansainvälisen olympiakomitean (KOK) jäseneksi. Hän erosi KOK:n jäsenyydestä tammikuussa 1999 laajan lahjusskandaalin yhteydessä, kun The New York Times -lehti oli uutisoinut, että hänen entinen aviomiehensä oli työskennellyt vuoden 2002 talviolympialaisten kisaisännyyden saaneelle Salt Lake Cityn hakukomitealle. Wilmi-Rokkanen itse kiisti tienneensä entisen puolisonsa työsuhteesta tai rikkoneensa KOK:n sääntöjä.
Urheilu-uran jälkeen pääasiallisena työnään Wilmi-Rokkanen on toiminut vuodesta 1991 alkaen Olarin koulun ja lukion liikunnan- ja terveystiedon lehtorina. Vuonna 2011 hän hankki myös terveystiedon aineopettajan pätevyyden. Ylipäätään liikunnanopettajana hän on toiminut vuodesta 1974 alkaen. Lisäksi hän on toiminut Espoossa liikunnan ohjaavana opettajana. Pitkän uransa ansiosta hän sai OAJ:n kultaisen ansiomitalin vuonna 2014. Wilmi-Rokkanen jäi eläkkeelle lukuvuoden 2015–2016 päätteeksi.
Seuratasolla Wilmi-Rokkanen edusti Helsingin Kisa-Veikkoja ja Sotkamon Jymyä.
Ennätykset

| Laji | Tulos | Päivä | Paikka |
| --- | --- | --- | --- |
| 100 m | 11,72 | 4. syyskuuta 1976 | Helsinki |
| 200 m | 22,96 | 2. heinäkuuta 1976 | Turku |
| 400 m | 50,56 | 29. heinäkuuta 1976 | Montreal |
| 800 m | 2.19,6 | 22. syyskuuta 1968 | Heinola |
Prigorodnojen satama

Näkymä Korsakovin piirissä sijaitsevan LNG-jalostamon ja LNG-laiturin tyvestä
Prigorodnojen satama (ven. Порт Пригородное, Морской порт Пригородное,  (Morskoi) port Prigorodnoje, LOCODE: RU PGN) on Venäjän Sahalinin alueen Korsakovin piirissä, Prigorodnojen taajamassa, noin 10 kilometriä Korsakovin itäpuolella sijaitseva petrokemiallisten raaka-aineiden ja jalostustuotteiden, kuten nesteytetyn maakaasun (LNG) vientiin erikoistunut merisatama. Satama löytyy Tyynenmereen kuuluvan Ohotanmeren lounaisosassa sijaitsevan Anivanlahden pohjoisrannalta.
Satamassa on neljä laituripaikkaa, joista suurimman syväyksen tarjoava paikka on tarkoitettu enintään syväykseltään 17,5 metrisille aluksille. Sataman operatiivisesta toiminnasta vastaa Sahalin-II tuotantoaluetta varten perustettu Sahalinskaja Energija -yhtiö.
Satamassa laivattava kaasu tuodaan sinne maakaasuputkia pitkin Sahalinin saaren koillispuolen porausalueilta. Prigorodjessa olevassa LNG-laitoksella se puhdistetaan ja nesteytetään kuljetuskuntoon.
Sataman rahtimäärät

Rahtimääränsä perusteella Prigorodnoje oli vuonna 2011 ja vuoden 2012 alkupuolella Venäjän suurimpia Tyynenmeren kauppasatamia.
Prigorodnojen sataman vuosittainen rahtimäärä:
| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 |
| --- | --- | --- | --- | --- | --- | --- | --- | --- | --- | --- | --- |
| miljoonaa tonnia | 0,0 | 0,0 | 0,0 | 0,0 | 0,0 | 0,2 | 10,7 | 16,1 | 16,3 | 16,4 | 16,3 |
Aiheesta muualla

Kuvia tai muita tiedostoja aiheesta Prigorodnojen satama Wikimedia Commonsissa
Venäjän federaation Sahalinin aluepiirin merisatamahallinnon sivu satamasta (venäjäksi) (amp-sakhalin.ru)
Sahalinin aluepiirin merisatamahallinto (Arkistoitu – Internet Archive) (venäjäksi) (rosmorport.ru)
Prigorodnojen sataman pohjapiirros (venäjäksi) (morinfocenter.ru)
Gazprom: Sahalin II (Arkistoitu – Internet Archive) (englanniksi) (gazprom.com)
Pistin
Kirjallisuutta

Hyytinen, Timo: Suuri puukkokirja, s. 231–285.  Jyväskylä:  Arma Fennica Oy, 1988.  ISBN 952-90016-2-2.
377 eaa.

| --- | --- |
Vuosisadat: 400-luku eaa. · 300-luku eaa. · 200-luku eaa.
Vuosikymmenet: 400-luku eaa. · 390-luku eaa. · 380-luku eaa. · 370-luku eaa. · 360-luku eaa. · 350-luku eaa. · 340-luku eaa. · 330-luku eaa. · 320-luku eaa. · 310-luku eaa. · 300-luku eaa. · 290-luku eaa.
Vuodet: 400 eaa. · 399 eaa. · 398 eaa. · 397 eaa. · 396 eaa. · 395 eaa. · 394 eaa. · 393 eaa. · 392 eaa. · 391 eaa. · 390 eaa. · 389 eaa. · 388 eaa. · 387 eaa. · 386 eaa. · 385 eaa. · 384 eaa. · 383 eaa. · 382 eaa. · 381 eaa. · 380 eaa. · 379 eaa. · 378 eaa. · 377 eaa. · 376 eaa. · 375 eaa. · 374 eaa. · 373 eaa. · 372 eaa. · 371 eaa. · 370 eaa. · 369 eaa. · 368 eaa. · 367 eaa. · 366 eaa. · 365 eaa. · 364 eaa. · 363 eaa. · 362 eaa. · 361 eaa. · 360 eaa. · 359 eaa. · 358 eaa. · 357 eaa. · 356 eaa. · 355 eaa. · 354 eaa. · 353 eaa. · 352 eaa. · 351 eaa. · 350 eaa. · 349 eaa. · 348 eaa. · 347 eaa. · 346 eaa. · 345 eaa. · 344 eaa. · 343 eaa. · 342 eaa. · 341 eaa. · 340 eaa. · 339 eaa. · 338 eaa. · 337 eaa. · 336 eaa. · 335 eaa. · 334 eaa. · 333 eaa. · 332 eaa. · 331 eaa. · 330 eaa. · 329 eaa. · 328 eaa. · 327 eaa. · 326 eaa. · 325 eaa. · 324 eaa. · 323 eaa. · 322 eaa. · 321 eaa. · 320 eaa. · 319 eaa. · 318 eaa. · 317 eaa. · 316 eaa. · 315 eaa. · 314 eaa. · 313 eaa. · 312 eaa. · 311 eaa. · 310 eaa. · 309 eaa. · 308 eaa. · 307 eaa. · 306 eaa. · 305 eaa. · 304 eaa. · 303 eaa. · 302 eaa. · 301 eaa. · 300 eaa. · 299 eaa.
Poltettujen noitien hotelli

| Poltettujen noitien hotelli> The City of the Dead |
| --- | --- |

Ohjaaja:  John Llewellyn Moxey
Käsikirjoittaja:  George Baxt
Perustuu:  Milton Subotskyn tarinaan
Tuottaja:  Seymour S. Dorner Milton Subotsky Donald Taylor Max Rosenberg
Säveltäjä:  Douglas Gamley
Kuvaaja:  Desmond Dickinson
Leikkaaja:  John Pomeroy
Pääosat:  Christopher Lee Dennis Lotis Betta St. John Patricia Jessel
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Amicus Productions (Vulcan Productions) Trans-World Film
Levittäjä:  British Lion Films Netflix
Ensi-ilta:   Syyskuussa 1960  12. syyskuuta 1961  1995 (video)
Kesto:  76 minuuttia (leikkaamaton 78 minuuttia)
Alkuperäiskieli:  englanti
Budjetti:  45 000 puntaa
Aiheesta muualla
IMDb 
Elonet
AllMovie
Infobox OKNimi-testi OK: 
Poltettujen noitien hotelli (myös Kuolleiden kaupunki ja Vihan maailma; engl. The City of the Dead; myös Horror Hotel) on John Llewellyn Moxeyn ohjaama brittiläinen kauhuelokuva vuodelta 1960. Trillerin pääosissa ovat Christopher Lee, Dennis Lotis, Betta St. John ja Patricia Jessel.
Poltettujen noitien hotelli tuotettiin Englannissa, mutta elokuva sijoittuu Yhdysvaltoihin. Elokuvan brittinäyttelijöitä vaadittiin puhumaan amerikkalaisella aksentilla koko ajan. Elokuvan juonen kehittelyä on verrattu samana vuonna ilmestyneeseen Psykoon.
Poltettujen noitien hotelli sai ensi-iltansa Isossa-Britanniassa syyskuussa vuonna 1960. Yhdysvalloissa elokuva sai ensi-illan 12. syyskuuta vuonna 1961. Suomessa Poltettujen noitien hotelli julkaistiin videolle.
Juoni

Nuori noitakultteja tutkiva naisopiskelija Nan Barlow (Venetia Stevenson) saapuu professori Alan Driscollin (Christopher Lee) pyynnöstä raunioituneeseen Whitewoodin pikkukaupunkiin Massachusettsiin.
Nan saa selville, että kylän majataloa hoitaa noita (Patricia Jessel), joka on poltettu vuonna 1692, mutta Saatana on herättänyt noidan eloon. Nan huomaa kauhukseen, että koko kylä on täynnä zombiemaisia olentoja, jotka liikkuvat öisessä sumussa munkinkaavuissaan suorittaen hirveitä riittejään.
Noitasapattia johtaa Nanin oma professori ja Nan joutuu noitien uhriksi. Häntä etsimään lähtenyt poikaystävä voi vain todeta tapahtuneen, mutta hän haluaa kostaa ja tuhota noidat...
Näyttelijät

| 0 | 1 | 2 |
| --- | --- | --- |
|  Christopher Lee  | … |  Professori Alan Driscoll   |
|  Dennis Lotis  | … |  Richard Barlow   |
|  Betta St. John  | … |  Patricia Russell   |
|  Venetia Stevenson  | … |  Nan Barlow   |
|  Patricia Jessel  | … |  Elizabeth Selwyn / Rouva Newless   |
|  Tom Naylor  | … |  Bill Maitland   |
|  Valentine Dyall  | … |  Jethrow Keane   |
|  Ann Beach  | … |  Lottie   |
|  Norman Macowan  | … |  Pastori Russell   |
|  Maxine Holden  | … |  Sue   |
|  William Abney  | … |  Poliisi   |
Tuotanto

Elokuvan tuotanto alkoi 12. lokakuuta vuonna 1959 Shepperton Studiosilla. Elokuvan budjettina oli 45 000 puntaa. Elokuvan tuotti Vulcan Productions, nykyisin Amicus Productions.
Perintö

Metallibändi Iron Maiden käytti elokuvan kohtauksia heidän kappaleensa "Bring Your Daughter... to the Slaughter" musiikkivideossa. King Diamond käytti myös elokuvasta videopätkiä "Sleepless Nights" musiikkivideossa. Rob Zombie käytti Christopher Leen avaussanoja samalla tavalla kuin hänen "Dragulassa" Hellbilly Deluxe -albumilta. Lisäksi punkrock-yhtye Misfits kirjoitti laulun nimeltään "Horror Hotel" (elokuvan nimike Yhdysvalloissa).
Aiheesta muualla

Poltettujen noitien hotelli Internet Movie Databasessa (englanniksi)
Poltettujen noitien hotelli Elonet.
Poltettujen noitien hotelli AllMoviessa. (englanniksi)
389

| --- | --- |
Vuosisadat: 100-luku · 200-luku · 300-luku · 400-luku · 500-luku
Vuosikymmenet: 290-luku · 300-luku · 310-luku · 320-luku · 330-luku · 340-luku 350-luku · 360-luku · 370-luku · 380-luku · 390-luku · 400-luku
Vuodet: 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309 310 · 311 · 312 · 313 · 314 · 315 · 316 · 317 · 318 · 319 320 · 321 · 322 · 323 · 324 · 325 · 326 · 327 · 328 · 329 330 · 331 · 332 · 333 · 334 · 335 · 336 · 337 · 338 · 339 340 · 341 · 342 · 343 · 344 · 345 · 346 · 347 · 348 · 349 350 · 351 · 352 · 353 · 354 · 355 · 356 · 357 · 358 · 359 360 · 361 · 362 · 363 · 364 · 365 · 366 · 367 · 368 · 369 370 · 371 · 372 · 373 · 374 · 375 · 376 · 377 · 378 · 379 380 · 381 · 382 · 383 · 384 · 385 · 386 · 387 · 388 · 389 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409
Syntyneitä

Geiserik, vandaalien kuningas. (Tarkkaa syntymäaikaa ei tiedetä varmasti)
520-luku

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Pirjo Wesaniemi

Pirjo Wesaniemi (ent. Savolainen, o.s. Niemi, s. 29. kesäkuuta 1955 Viiala) on suomalainen toimittaja ja tietokirjailija.
Koulutukseltaan Wesaniemi on sosionomi, suorittanut toimittajatutkinnon Tampereen yliopistossa 1977 sekä täydentänyt tiedotusalan ja sosiologian opintoja Sydneyssä Australiassa (New South Wales Institute of Technology 1981–82) Rotary International Journalism Awardin turvin.
Wesaniemellä on monipuolinen toimittajatausta hänen työskenneltyään Aamulehdessä, Suomenmaassa, Yleisradion radion uutistoimituksessa, Ilta-Sanomissa ja Eevassa. Wesaniemi on työskennellyt myös taustatoimittajana television viihdeohjelmissa Yllätys, yllätys ja Kahden kesken Marcon kanssa. Päätoimittajana hän on ollut Ammattina Kauneus -lehdessä sekä Askel-lehdessä vuodesta 1998 vuoden 2017 loppuun. Wesaniemi on julkaissut viisi kirjaa: Ylen radioteatteri on esittänyt kolme kuunnelmaa erokirjojen (katso teosluettelo alla) teksteistä. Wesaniemellä on kaksi lasta avioliitosta Veli-Antti Savolaisen kanssa ja kuusi lastenlasta.
Teokset

Sytytän toivon kynttilän, naisten rukouskirja (toim., 2002 Kirjapaja)
Nainen ja ero (yhdessä Päivi Lipposen kanssa, 2003 Kirjapaja)
Mies ja ero (yhdessä Päivi Lipposen kanssa, 2003 Kirjapaja)
Lapsi ja ero (yhdessä Päivi Lipposen kanssa, 2005 Kirjapaja)
Aikamoisia naisia, helmiksi hiottuja (yhdessä Päivi Puhakan, kanssa 2006 Kirjapaja)
Aiheesta muualla

Pirjo Wesaniemen blogi (Arkistoitu – Internet Archive) Kotimaan verkkolehdessä
Posti- ja logistiikka-alan unioni

| Posti- ja logistiikka-alan unioni PAU ry |
| --- | --- |
 Ammattiliiton toimisto Helsingin Metallitalossa.
Perustettu:  2005
Toimiala:  Posti-, viestinvälitys- ja logistiikka-alan ammattijärjestö
Kotipaikka:  Helsinki
Jäsenmäärä:  20 861 (1.1.2022)
Puheenjohtaja:  Heidi Nieminen
Jäsenlehti:  Reitti
Aiheesta muualla
pau.fi
Infobox OKVirheellinen NIMI-arvo: 
Posti- ja logistiikka-alan unioni (PAU) on suomalainen yli 30 000 toimihenkilön ja työntekijän ammattiliitto. Valtaosa liiton jäsenistä työskentelee postialalla (Posti Groupissa) ja sitä lähellä olevilla aloilla, kuten viestinvälitys- ja logistiikka-aloilla, rahankäsittelypalvelut-alalla ja vastaavilla toimintakentillä. Liitolla on 73 jäsenosastoa. Jäsenistä naisia on 51 % ja miehiä 49 %.
PAU perustettiin 1. kesäkuuta 2005, kun Postiliitto ja Postin Toimihenkilöliitto yhdistyivät uudeksi järjestöksi.
PAU on SAK:n ja Kuljetusalan Ammattiliittojen Federationin (KAF) sekä Union Network Internationalin (UNI) ja Pohjoismaisen postiunionin (NPU) jäsenliitto.
Liiton jäsenlehti on nimeltään Reitti.
Puheenjohtajat

Esa Vilkuna (2001–2014)
Heidi Nieminen (2014–)
Aiheesta muualla

PAU:n kotisivut